stanford-oval/wikipedia huggingface dataset:
Rhean renkaat

Taiteilijan näkemys Rhean renkaista
Rhean renkaat ovat todennäköinen rengasjärjestelmä Saturnuksen kuun Rhean ympärillä. Viitteitä renkaiden olemassaolosta saatiin NASAn Cassini-luotaimen avulla. Löytö oli ensimmäinen laatuaan, sillä tällöin saatiin ensimmäistä kertaa viitteitä renkaista kuun ympärillä.
Rhea on läpimitaltaan vain noin 1500-kilometrinen, mutta renkaat saattavat jatkua jopa 5900 kilometrin päähän kuun keskipisteestä. Tämä on melkein kahdeksan kertaa Rhean säteen verran. Renkaiden uskotaan koostuvan kappaleista, joiden koko vaihtelee pölyhiukkasista suuriin järkäleisiin. Renkaiden uskotaan voivan säilyä Rhean ympärillä hyvin pitkään, eli ne olisivat melko vakaita.
USS Lexington (CV-2)

| USS Lexington |
| --- | --- |
 USS Lexington

Aluksen vaiheet
Rakentaja:  Fore River Ship and Engine Building Company
Kölinlasku:  8. tammikuuta 1921
Laskettu vesille:  3. lokakuuta 1925
Palveluskäyttöön:  14. joulukuuta 1927
Poistui palveluskäytöstä:  24. kesäkuuta 1942
Tekniset tiedot
Uppouma:  36 000 t (standardi) 38 746 t (kuormattu)
Pituus:  271 m (kokonaispituus)
Leveys:  32,14 m (vesiraja) lentokansi 32,31 m
Syväys:  7,39 m
Koneteho:  180 000 shp (130 MW)
Nopeus:  33,25 solmua
Miehistöä:  2 122
Aseistus
Aseistus:  8 × 8" (200 mm)/L55-tykkiä kaksiputkisina asennuksina 12 × 5" (130 mm) tykkiä yksiputkisina asennuksina 91 lentokonetta
USS Lexington (runkonumero CV-2) oli Yhdysvaltain laivaston Lexington-luokan lentotukialus toisessa maailmansodassa. Alus tilattiin alun perin taisteluristeilijänä, mutta rakentamisen aikana alus päätettiin muuttaa lentotukialukseksi.
Valmistus

Alus tilattiin Fore River Shipbuilding Companyllä Quincyssä Massachusettsissa, missä köli laskettiin 8. tammikuuta 1921 taisteluristeilijänä CC-1. Valmisteilla ollut alus päätettiin 1. heinäkuuta 1922 muuttaa lentotukialukseksi. Se laskettiin vesille 3. lokakuuta 1925 kumminaan apulaislaivastoministerin Theodore Douglas Robinsonin puoliso ja otettiin palvelukseen 14. joulukuuta 1927 ensimmäisenä päällikkönään Albert W. Marshall.
Hylky

Paul Allenin johtama tutkimusryhmä löysi 5. maaliskuuta 2018 hylyn 800 kilometrin päässä Australian rannikosta. Lentokoneiden todettiin kestäneen erittäin hyvin. Niistä 11 oli edelleen kannella.
Aiheesta muualla

Kuvia tai muita tiedostoja aiheesta USS Lexington (CV-2) Wikimedia Commonsissa
Video paljastaa mykistävän näyn meren pohjassa – USS Lexington säilynyt 76 vuotta uponneena hämmentävän hyvin is.fi
Lexington-luokan lentotukialukset
Robert Blatchford

| Robert Blatchford |
| --- | --- |
 Robert Blatchford
Henkilötiedot
Syntynyt: 1851
Kuollut: 1943 (91–92 vuotta)
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Pääteokset:  Merrie England
Aiheesta muualla
Löydä lisää kirjailijoitaKirjallisuuden teemasivulta
Robert Blatchford (1851–1943) oli englantilainen sosialismin aatteen levittäjä ja kirjailija. Hän toimi ensin sotilaana, sittemmin konttoriapulaisena, lopulta sanomalehtimiehenä. Hän perusti 1891 oman lehden, jossa hän raivasi tietä sosialismille Englannissa. Suurta huomiota herätti hänen kirjasensa Merrie England (1894, suom. Iloinen Englanti). Muita hänen kirjojaan ovat God and my neighbour (1903, suom. Jumala ja lähimmäiseni), Sorcery shop, an impossible romance (1907). Ensimmäisen maailmansodan sytyttyä Blatchford koetti saada työväkeä kannattamaan Englannin osallistumista sotaan.
Suomennetut teokset

Iloinen Englanti eli yhteiskunta sellaisena kuin se on ja sellaisena kuin sen tulisi olla, suom. J. V. K., Tampere: Tampereen työväen sanomalehti-osakeyhtiö, 1898 Teos verkossa
Kevytmielisiä avioliittoja, Hancock (Michican): Työmies 1905
Kevytmielisiä avioliittoja, suom. Kaapo Murros, Tampere: Työväen osuuskirjapaino 1906
Jumala ja lähimmäiseni, suomentanut Kaapo Murros, Tampere: M. V. Vuolukka 1907
Kolme avointa kirjettä eräälle piispalle sosialismista, Helsinki: Vihtori Kosonen 1908
Aiheesta muualla

Kuvia tai muita tiedostoja aiheesta Robert Blatchford Wikimedia Commonsissa
Robert Serber

Robert Serberin tunnistuskortissa eli kulkuluvassa ollut valokuva.
Robert Serber (14. maaliskuuta 1909 – 1. kesäkuuta 1997) oli amerikanjuutalainen ydinfyysikko. Serber toimi vuoteen 1941 apulaisprofessorina Illinois'n yliopistossa, Urbana Champain'ssa. Hän osallistui Manhattan-projektiin ja toimi siten Los Alamosin ydintutkimuslaboratoriossa (LANL). Tämän jälkeen hän työskenteli Berkeleyn yliopistossa opetustehtävissä. Serber syntyi Philadelphiassa. Hän valmistui filosofian tohtoriksi (am. Ph.D.) vuonna 1934. Serberin lempiniminä ovat olleet "Atomipommin kätilö" sekä "J. Robert Oppenheimerin oikea käsi".  Serber oli Trinity-ydinkokeen silminnäkijä.
Serberin piti oleman mukana 9. elokuuta 1945 Nagasakiin suuntautuvalla atomipommituslennolla. Hänet poistettiin kuitenkin "Big Stink" -nimisestä B-29 -tyypin raskaasta pommikoneesta juuri hetkeä ennen sen ilmaannousua. Määräyksen antoi koneen päällikkö, majuri James I. Hopkins. Tämä tapahtui siitä syystä, että Serberiltä puuttui laskuvarjo. Koko hyökkäystä komensi majuri Charles W. Sweeney. Serber antoi lopulta ohjeet Fastax-suurnopeuskameran käytöstä radioteitse lentokoneeseen.
Serber jäi eläkkeelle Columbian yliopistosta vuonna 1978. Hän menehtyi aivosyöpään kesäkuun 1. päivänä vuonna 1997. Serberin vaimo Charlotte menehtyi vuonna 1967. Robert Serber avioitui uudelleen Fionan (omaa sukua St.Clair) kanssa vuonna 1979. Hänen kaksi poikaansa Zach ja William ovat opiskelleet Edinburghissa Skotlannissa.
Robert Serber Tinianin saarella Mariaaneilla kesällä 1945.
Aiheesta muualla

https://www.atomicheritage.org/profile/robert-serber
http://www.nasonline.org/publications/biographical-memoirs/memoir-pdfs/serber-robert.pdf (pdf-tiedosto)
http://www.hiroshima-remembered.com/biographies/Serber.html
https://www.manhattanprojectvoices.org/people/robert-serber
https://www.economist.com/node/90827
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Rocket Ride (kappale)

| ”Rocket Ride” KISS |
| --- | --- | --- |

Singlen tiedot
 Albumilta: Alive II
 Julkaistu: 1977
 Tuottaja(t): Eddie Kramer, KISS
 Tyylilaji: hard rock
 Kesto: 03.04
 Levy-yhtiö: Casablanca
KISSin muut singlet
| ”Shout It Out Loud (Live)” 1977 | ”Rocket Ride” 1977 | ”Strutter ’78” 1978 |
Rocket Ride on yhdysvaltalaisen hard rock -yhtye KISSin kappale vuoden 1977 albumilta Alive II. Kappaleen on säveltänyt Sean Delaney ja KISSin kitaristi Ace Frehley, joka myös laulaa kappaleen. ”Rocket Ride” oli myös yksi Acen perustaman Frehley's Comet -yhtyeen suurimmista hiteistä. Billboard Hot 100 -listalla kappale kipusi parhaimmillaan sijalle 39.
Roope Jussila

Roope Jussila (19. huhtikuuta 1943 Varkaus – 11. joulukuuta 2013 Helsinki) oli suomalainen lähetystöneuvos.
Jussila oli lähes 40 vuotta ulkoministeriön palveluksessa. Hänen ulkomaisia asemapaikkojaan olivat Marseille, San Francisco, Lagos, Ankara, Alger, Tunis ja Praha. Jussila vastasi Algerian sisällissodan aikana vuonna 1994 puolen vuoden ajan yksin asiainhoitajana Suomen Algerin suurlähetystön toiminnasta kun lähetystön muu henkilökunta siirtyi levottomien olojen takia Tunisiin. Hän oli sitten va. asiainhoitajana Tunisissa 1995–1996.
Jussila julkaisi muistelmansa vuonna 2009 nimellä Diplomaattisia mustelmia eli miten selviytyä kissojen kanssa maailmalla. Hänellä oli kaikissa asemapaikoissaan lemmikkeinä kissoja ja kissojen hoidon tuntijana hän oli muun muassa avustamassa kun presidentti Tarja Halosen kissat Miska ja Rontti muuttivat Mäntyniemeen.
Jussila esiintyi pienessä sivuosassa hasista polttelevana keikarina Jaakko Pakkasvirran vuonna 1968 ohjaamassa elokuvassa Vihreä leski.
Kirjallista tuotantoa

Copy center - can Anglo-American Finnishness survive?.  LEIF : life and education in Finland 4/1991
Diplomaattisia mustelmia eli miten selviytyä kissojen kanssa maailmalla. Roope Jussila, Helsinki 2009
Robin Buffet

Robin Buffet (s. 14. lokakuuta 1991) on ranskalainen alppihiihtäjä, joka edustaa CS La Clusaz -seuraa.
Buffet kilpaili maailmancupissa ensimmäisen kerran Schladmingin pujottelussa tammikuussa 2012. Maailmancupin pisteille hän pääsi ensimmäisen kerran Val d’Isèren pujottelussa joulukuussa 2015 oltuaan 22:s. Parhaimmillaan hän on sijoittunut 11:nneksi Wengenin pujottelussa tammikuussa 2016.
Robin Danes

| Robin Danes> Henkilötiedot |
| --- | --- |
Syntynyt: 1. elokuuta 2001 (ikä 23)  Köln
Koripalloilija
Pelipaikka:  pieni laitahyökkääjä
Pituus:  197 cm
Paino:  90 kg
Nyk. joukkue:  Kataja
Sarja:  Korisliiga
Pelaajaura
Seurajoukkueet
 2020–2022  2022– :    Mitteldeutscher   Kataja 
Robin Walter Danes (s. 1. elokuuta 2001 Köln) on saksalais-suomalainen koripalloilija, joka edustaa Katajaa. Danes on pelipaikaltaan pieni laitahyökkääjä ja hänet tunnetaan tarkkana kaukoheittäjänä.
Danesin molemmat vanhemmat ovat suomalaisia, mutta hän asui lähes koko lapsuusaikansa Saksassa. Danes aloitti ammattilaisuransa vuonna 2020 Bundesliiga-joukkue Mitteldeutscher BC:n riveissä, jossa hän pelasi yhteensä 30 ottelua kahden pelikauden aikana.
Kesällä 2022 Danes muutti Suomeen, kun hän siirtyi Katajaan kaksivuotisella sopimuksella. Hän pelaa Katajan edustusjoukkueen lisäksi myös seuran kakkosjoukkueessa.
Danesin piste-ennätys Korisliigassa on 10 pistettä.
Richard Paul Pavlick

Richard Paul Pavlick (13. helmikuuta 1887 – 11. marraskuuta 1975) oli yhdysvaltalainen postimies, joka yritti murhata presidentiksi valitun John F. Kennedyn. Pavlick aikoi tehdä itsemurhaiskun dynamiitilla Kennedyä vastaan 11. joulukuuta 1960 Palm Beachissä Floridassa, ja pääsi muutaman sekunnin päähän tavoitteestaan mutta luopui yrityksestä huomattuaan Kennedyn vaimon ja lapset tämän seurassa. Pavlick pidätettiin neljä päivää myöhemmin ennen kuin hän ehti yrittää uutta iskua.
Pavlick suljettiin valtion mielisairaalaan tammikuussa 1961 ja hän sai syytteet Kennedyn hengen uhkaamisesta. Syytteistä luovuttiin joulukuussa 1963 kymmenen päivää Kennedyn murhan jälkeen. Pavlick vapautettiin mielisairaalasta vuonna 1966. Hän kuoli 88-vuotiaana newhampshirelaisessa sairaalassa vuonna 1975.
Toimittaja Jeff Greenfieldin mukaan Kennedyn kuolema vuonna 1960 ja Lyndon B. Johnsonin presidenttiys Kuuban ohjuskriisin aikana olisi johtanut kolmanteen maailmansotaan.
Robin Buwalda

| Henkilötiedot |
| --- | --- | --- | --- |
Syntymäaika: 17. elokuuta 1994 (ikä 30)
Syntymäpaikka: Leidschendam, Alankomaat
Pelipaikka: keskikenttä
Pituus: 188 cm
Seura
Seura: IFK Mariehamn
Junioriseurat
-2003: SEV Leidschendam
2003-2013: ADO Den Haag
Seurat
| Vuodet | Seura | O | (M) |
| 2012-2016 | ADO Den Haag | 2 | (0) |
| 2014-2016 | → VVV-Venlo (laina) | 61 | (3) |
| 2017-2018 | NEC Nijmegen | 21 | (0) |
| 2018–2019 | → Go Ahead Eagles, Deventer (laina) | 18 | (0) |
| 2019- | IFK Mariehamn | 38 | (1) |
| Yhteensä | Yhteensä | 140 | (4) |
 Seurajoukkueuran tilastot kattavat vain kansalliset sarjat, päivitetty 10. marraskuuta 2020.
Robin Buwalda (s. 17. elokuuta 1994 Leidschendam) on alankomaalainen jalkapalloilija, pelipaikaltaan keskuspuolustaja. Hän edustaa Suomen Veikkausliigassa pelaavaa IFK Mariehamnia.
Buwalda kuului vuodesta 2003 ADO Den Haagin junioreihin mutta pelasi edustusjoukkueessa vain kaksi Eredivisien ottelua lokakuussa 2013. Kaudet 2014–2016 hän oli lainalla toisen sarjatason VVV-Venlossa ja sai runsaasti peliaikaa. Kesällä 2016 hän siirtyi NEC Nijmegeniin, jossa hän pelasi kaudella 2016–2017 Eredivisiessa 18 ottelua mutta pääsi seuraavina kausina toisella sarjatasolla pelaamaan vähemmän. Kevään 2018 hän oli lainalla myöskin kakkostasolla pelanneessa Go Ahead Eaglesissa ja kuului siellä vakiokokoonpanoon.
Helmikuussa 2019 Buwalda siirtyi Suomeen, Veikkausliigan IFK Mariehamniin. Hän pelasi kaudella 2019 Veikkausliigassa ja sen jatkoksi Eurooppa-liigan karsintoihin selviytymisestä pelatuissa pudotuspeleissä yhteensä 27 ottelua ja teki maalin heinäkuussa kotiottelussa Helsingin IFK:ta vastaan. Syyskuussa hän oli pelikiellon takia poissa kahdesta ottelusta tultuaan ajetuksi ulos sopimattoman käytöksen vuoksi ottelussa FC Lahtea vastaan. Kaudella 2020 hän pelasi IFK Mariehamnin Veikkausliigaotteluista vain 11 johtuen syyskuussa tapahtuneesta loukkaantumisesta. Hän palasi kentälle vasta 1,5 kuukauden poissaolon jälkeen. Hän on toiminut kaudella 2020 joukkueen kapteenina.
Richard Pervo

Richard Ivan Pervo (11. toukokuuta 1942 – 19. toukokuuta 2017) oli yhdysvaltalainen raamatuntutkija ja aikaisemmin episkopaalipappi, joka kuului Fellow of the Westar Instituteen. Hänet tunnetaan varsinkin Apostolien tekoja koskevista tutkimuksistaan.
Pervo syntyi Lakewoodissa Ohiossa Ivan Pervon ja Elizabeth Klinen pojaksi. Hän avioitui Karen E. Morelandin kanssa 2. huhtikuuta 1967.
Vuonna 1964 Pervo valmistui Concordia Senior Collegesta Fort Waynessa. Hän valmistui teologian kandidaatiksi Episcopal Divinity Schoolista Massachuttesissa Cambridgessa ja teologian tohtoriksi Harvardin yliopistosta 1979. Vuonna 1987 julkaistiin Pervon väitöskirjan uudistettu versio nimellä Profit with Delight: The Literary Genre of the Acts of the Apostles.
Pervo opetti Seabury-Western Theological Seminaryssä 1975–1999 ja professorina Minnesotan yliopistossa 1999–2001.
Vuonna 2001 hänen maineensa kärsi, kun hän sai tuomion lapsipornon hallussapidosta.
Episkopaalinen pappi hän oli vuoteen 2003 asti. Mohr Siebeck julkaisi hänen kuolemansa jälkeen loppuvuodesta 2017 juhlakirjan tunnustuksena hänen oppineisuudestaan.
Pervo kuoli verisyöpään.
Käännös suomeksi
Robin Hood: Prince of Thieves (videopeli)

| Robin Hood: Prince of Thieves |
| --- | --- |

Kehittäjä:  Sculptured Software (NES) Bits Studios (GB) 
Julkaisija:  Virgin Games
Säveltäjä:  Paul Webb (NES) David Whittaker (GB)
Julkaistu:  NA marraskuu 1991EU 10. joulukuuta 1992
Lajityyppi:  toimintaseikkailu
Pelimuoto:  yksinpeli
Alusta:  Nintendo Entertainment System, Game Boy
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK   : 
Robin Hood: Prince of Thieves on Sculptured Softwaren ja Bits Studiosin kehittämä ja Virgin Gamesin julkaisema toimintaseikkailupeli. Peli on julkaistu vuonna 1991 Nintendo Entertainment Systemille ja Game Boylle. Peli perustuu samannimiseen elokuvaan.
Kuvakaappaus pelin NES-versiosta.
Aiheesta muualla

Robin Hood: Prince of Thieves (videopeli) MobyGamesissa (englanniksi)
Russians

Russians on Stingin vuonna 1985 julkaisema laulu ja single albumilta The Dream of the Blue Turtles. Laulu kertoo kylmän sodan aikaisesta vastakkainasettelusta ja sen aiheuttamasta ydinsodan vaarasta. 2022 Ukrainan sodan akaan Sting julkaisi kappaleesta akustisen version.
Rumeliini

| Rumeliini |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Ruutakasvit Rutaceae
Suku::  Sitruspuut Citrus
Laji::  × tangelo
Kaksiosainen nimi
 Citrus × tangelo  J. W. Ingram & H. E. Moore 
Katso myös
   Rumeliini Commonsissa 
Infobox OKNimi-testi OK: 
Rumeliini (Citrus × tangelo), jota kutsutaan toisinaan myös nimillä tangelo ja ugli, on ruutakasveihin (Rutaceae) kuuluva sitruspuu (Citrus). Samalla nimellä kutsutaan myös sen hedelmää. Rumeliini on greipin (Citrus × paradisi) ja mandariinin (Citrus reticulata) risteymä ja kotoisin Jamaikalta, mistä se löydettiin vuonna 1924.
Kuvaus

Rumeliinipuu kasvaa 5–7 metriä korkeaksi. Lehdet ovat muiden sitruspuiden tapaan nahkeat, kiiltävän kirkkaanvihreät. Hedelmät kasvavat 6–12 kappaleen ryppäinä ja pysyvät puussa viikkoja kypsymisen jälkeenkin.
Rumeliinin hedelmä on suuren greipin kokoinen, epämääräisen muotoinen, kuoreltaan vihreänkeltainen ja röpelömäinen. Hedelmäliha on mehukas ja maukas.
Rullamuovaus

Rullamuovauksessa rullatyökalujen avulla muovataan kelalla olevasta metallinauhasta profiilia. Profiili voi olla avoin tai tietyissä rajoissa suljettu. Yleensä rullamuovauslinjassa on sarja (esimerkiksi 6 kpl) peräkkäisiä rullapareja tai rullaryhmiä, joilla nauha sen edetessä linjassa vähitellen muovataan lopulliseen muotoonsa. Esimerkkejä rullamuovatuista tuotteista ovat suoraprofiiliset kattopellit, moottoritien suojakaiteet ja metalliputket. Putkien tapauksessa profiili hitsataan vielä umpinaiseksi.
Richard Peto

| Richard Peto> Henkilötiedot |
| --- | --- |
Syntynyt: 14. toukokuuta 1943 (ikä 81)
Ammatti:  tilastotieteilijä, epidemiologi; lääketieteellisen tilastotieteen ja epidemologian professori (emeritus)
Koulutus ja ura
Instituutti:  Oxfordin yliopisto
Palkinnot:  monia, mm. tieteen akateemikko
Richard Peto (s. 14. toukokuuta 1943) on brittiläinen tilastotieteilijä ja epidemiologi, sekä Oxfordin yliopiston lääketieteellisen tilastotieteen ja epidemiologian emeritusprofessori (emeritus). Hänelle myönnettiin vuonna 2000 Suomessa tieteen akateemikon arvo.
Käännös suomeksi
Roomalainen dodekaedri

Arkeologinen löytö dodekaedristä.
Roomalainen dodekaedri (engl. Roman dodecahedron) on pieni pronssista tai kivestä valmistettu ontto dodekaedrin muotoinen esine, joka muodostuu kahdestatoista tasaisesta viisikulmion muotoisesta pinnasta ja joista jokaisella on pinnan keskikohdassa reikä. Jotkut dodekaedreistä on koristeltu kärjistään pyöreillä pallomaisilla nupeilla.
Dodekaedrejä on löydetty eniten Euroopan alueelta (varsinkin Ranskan, Sveitsin ja Saksan alueilta), ja niiden koko vaihtelee 4–11 cm väliltä. Myös Kaakkois-Aasiasta on löydetty pienempiä kullattuja dodekaedrikoristeita. Dodekaedrien käyttökohteista sen sijaan ei ole löytynyt merkintöjä antiikin ajalta, mutta on oletettu, että niitä olisi käytetty kynttilätelineinä, mittavälineenä, risukeittimenä, talvikylvön ennustelaskurina tai uskonnollisina merkkeinä.
Russian Woman

|  Russian Woman |
| --- | --- |

Kappaleen tiedot
Esittäjä(t):  Maniža
Levy-yhtiö:  Maniža Sangin
Kesto:  2:56
Tyylilaji:  pop
Julkaistu:  maaliskuu 2021
Säveltäjä(t):  Ori Avni Ori Kaplan Maniža Dalerovna Sangin
Sanoittaja(t):  Maniža Dalerovna Sangin
Tuottaja(t):  Maniža Dalerovna Sangin
Euroviisutiedot
Vuosi:  2021
Maa:  Venäjä
Kieli:  venäjä, englanti
Sijoitus:  9.
Pisteet:  204
Sijoitus semifinaalissa:  3.
Pisteet semifinaalissa:  225
Sanat:  sanoitus
Video:  videolinkki
Aikajärjestys
 ◄ ”Uno” (2020) 
Russian Woman on venäläis-tadžikistanilaisen laulajan Manižan esittämä kappale, jolla hän edusti Venäjää vuoden 2021 Eurovision laulukilpailussa Rotterdamissa.
Kappale valittiin Venäjän euroviisukarsinnoissa 8. maaliskuuta 2021. Kappale sai 39,7 prosenttia yleisöäänistä.
Kappale ja artisti saivat molemmat kovaa kritiikkiä osalta venäläisistä. Kappaleen sanoma venäläisten naisten voimaannuttaminen. Lisäksi Sanginin aktivismi LGBTQ+-yhteisöä kohtaan on koettu uhkaavana. Jotkut kriitikot taas kritisoivat Venäjää ja kehuivat, että Manizha on juuri sitä, mitä Eurooppa haluaa nähdä.
Kappale kilpaili Euroviisujen finaalissa, jossa se sai 204 pistettä ja saavutti yhdeksännen sijan.
Roomalainen Kreikka

Roomalainen Kreikka on ajanjakso Kreikan historiassa. Se alkoi Rooman voitettua korinttilaiset Akhaian sodassa vuonna 146 eaa. Ajanjakson katsotaan usein päättyneen siihen, kun keisari Konstantinus siirsi Rooman valtakunnan pääkaupungin Byzantioniin 330 jaa.
Kreikan niemimaa tuli Rooman hallittavaksi vuonna 146 eaa. Makedoniasta tuli Rooman provinssi Macedonia, ja sen prefekti hallitsi myös eteläistä Kreikkaa. Rooman aseellisesta turvasta kreikkalaiset joutuivat maksamaan veroa, eivätkä he enää saaneet käydä sotaa tai solmia rauhansopimuksia ja liittoja. Roomalainen hallinto merkitsi Kreikan riitaisille pikkuvaltioille siirtymistä rauhallisempiin aikoihin. Roomalaiset kohtelivat kreikkalaisia lempeästi lukuun ottamatta Korinttia, joka ryöstettiin ja hävitettiin kostona sovintotuomioistuimen huonosta kohtelusta.
Aigeianmeren saaret liitettiin Roomaan vuonna 133 eaa. Ateena ja muut kreikkalaiskaupungit tulivat Rooman valtaan Sullan vallattua Kreikan niemimaan. Jotkut kreikkalaiskaupungit kuitenkin säilyttivät itsenäisyytensä ja verotusoikeuden.
Keisari Augustus teki Macedonian provinssin eteläosasta eli Kreikan ydinosista Achaean provinssin vuonna 27 eaa. Kreeta kuului Creta et Cyrenen provinssiin ja osa Aigeianmeren saarista Asian provinssiin. Keisari Nero esiintyi Kreikassa Olympian kisoissa vuonna 67 jaa.
Myöhemmän antiikin aikana 200- ja 300-luvuilla jaa. nykyisen Kreikan valtion manneralue jakaantui Achaean, Macedonian, Epirus vetuksen ja Thessalian provinsseihin. Koillisosa oli osa Thracian provinssia. Kreeta muodosti Cretan provinssin ja osa Aigeianmeren saarista Insulaen provinssin. Rooman valtakunnan vuonna 395 tapahtuneen jaon aikoihin Macedonian provinssi jaettiin vielä Macedonia priman ja Macedonia secundan (Macedonia salutaris) provinsseiksi.
Vuosina 262 ja 267 Kreikkaan tunkeutui gootteja ja muita germaaneja.
Roomalainen majatalo

| Roomalainen majatalo |
| --- | --- |
Sijainti:  Archaía Olympía, Elis, Länsi-Kreikka  Kreikka
Koordinaatit:  37°38′15″N, 21°37′41″E
Rakennustyyppi:  majatalo
Valmistumisvuosi:  100-luku jaa.
 Osa Unescon maailmanperintökohdetta Olympian arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Roomalainen majatalo on nimitys, jota käytetään eräästä antiikin aikaisesta majatalona toimineesta rakennuksesta Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.
Majatalo rakennettiin nimensä mukaisesti roomalaisella ajalla noin vuonna 100 jaa. samaan aikaan sen lähellä sijaitsevan roomalaisen niin kutsutun Kladeoksen kylpylän kanssa. Samalla paikalla oli aiemmin sijainnut klassisella kaudella tehtyjä vaatimattomampia rakennuksia. Majatalo rakennettiin lukuisten Olympian kisoihin saapuneiden vieraiden majoittamista varten. Sitä laajennettiin useassa vaiheessa.
Majatalo sijaitsi Olympian temenos-alueen eli Altiksen ulkopuolella Olympian länsilaidalla Kladeoksen kylpylän eteläpuolella ja Feidiaan työpajan länsipuolella lähellä Kladeosjokea. Alkuperäinen rakennus koostui peristyylipihasta, jonka ympärillä oli joukko huoneita. Myöhemmin sen itäpuolelle rakennettiin toinen peristyylipiha ja lisää majoitustiloja. Monet huoneista oli koristeltu lattiamosaiikein. Osa niistä on säilynyt ja kunnostettu.
Rumen Radev

| Rumen Radev |
| --- | --- |
 Virallinen muotokuva (2018).
Bulgarian presidentti
 22. tammikuuta 2017 –  
Pääministeri:  Boyko Borisov Ognyan Gerdzhikov vt. Boyko Borisov Stefan Yanev vt. Kiril Petkov
Varapresidentti:  Iliana Iotova
Edeltäjä:  Rosen Plevneliev
Henkilötiedot
Syntynyt: 18. kesäkuuta 1963 (ikä 61) Dimitrovgrad, Bulgaria
Puoliso:  Ginka Radeva (vih. 1996; ero 2014) Desislava Radeva (vih. 2016)
Tiedot
Puolue:  sitoutumaton
Rumen Radev (bulg. Румен Радев) (s. 18. kesäkuuta 1963) on bulgarialainen kenraalimajuri, ilmavoimien komentaja ja poliitikko. Radev oli ehdolla marraskuun 2016 presidentinvaalissa. Hänet valittiin toisella kierroksella presidentiksi 59,4 prosentin ääniosuudella, kun vastaehdokas, parlamentin puhemies Tsetska Tsatsjeva, sai 36,2 prosenttia äänistä. Radev valittiin jatkokaudelle marraskuun 2021 presidentinvaalissa.
Radev korosti kampanjassaan siirtolaisvastaisuutta ja hyviä Venäjä-suhteita. Hän on vaatinut EU:n Venäjän vastaisten pakotteiden lopettamista.
Aiheesta muualla

Kuvia tai muita tiedostoja aiheesta Rumen Radev Wikimedia Commonsissa
Bulgarian presidentit
Petăr Mladenov (huhtikuu–heinäkuu 1990) | Želju Želev (1990–1992, 1992–1997) | Petăr Stojanov (1997–2002) | Georgi Părvanov (2002–2012) | Rosen Plevneliev (2012–2017) | Rumen Radev (2017– )